Ратна дешавања у прољеће и јун 1992., протекла су у трансформацији ЈНА у ВРС и настојањима српских снага да се у што краћем року домогну што више територије. Дејством ХВО-а против ВРС-а тај циљ био је само дјелимично реализован. Хрватске снаге везале су уз себе главнину српских снага, што је истовремено омогућило и Муслиманима да се одрже у мјестима гдје су били већина. Но, након смиривања ратне ситуације и малих корака на терену, дошло је до раста тензија између хрватских и муслиманских снага, односно ТО РБиХ (касније Армија РБиХ). На територији бивше СР БиХ било је мањих сукоба између Хрвата и Муслимана који нису привлачили пажњу јавности. Међутим, тек је сукоб у Прозору изазвао Муслиманско-хрватски сукоб који је обиљежио рат у БиХ 1993. и почетком 1994.